钦定古今图书集成/明伦汇编/宫闱典/第128卷 > 鱼朝恩
## 钦定古今图书集成/明伦汇编/宫闱典/第128卷 > 鱼朝恩

按《唐书宦者传》：“朝恩，泸州泸川人。天宝末，以品官给
事黄门。内阴黠，善宣纳诏令。至德初，监李光进军。京
师平，为三营检责使，以左监门卫将军知内侍省事。
九节度围贼相州，以朝恩为观军容宣慰处置使。观
军容使自朝恩始。史思明攻洛阳，朝恩以神策兵屯
陕。洛阳陷，思明长驱至硖石，使子朝义为游军。肃宗”
诏锐兵十万，循渭而东以济师。朝恩按兵陕东，使神
策将卫伯玉与贼将康文景等战，败之。洛阳平，徙屯
汴州，加开府仪同三司，封冯翊郡公。宝应中，还屯陕。
代宗避吐蕃东幸，卫兵离散，朝恩悉军奉迎华阴乘
舆，六师乃振。帝德之，更号“天下观军容宣慰处置使”，
专领神策军，赏赐不涯。朝恩资小人，恃功岸忽无所
惮。仆固玚攻绛州，使姚良据温，诱回纥陷河阳。朝恩
遣李忠诚讨玚，以霍文场监之；王景岑讨良，王希迁
监之。败玚于万泉，生擒良。高晖等引吐蕃入寇，遣刘
德信讨斩之。故朝恩因麾下数克获，窃以自高。是时，
郭子仪有定天下功，居功臣第一。心娼之乘相州败，
丑为诋谮，肃宗不纳其语，然犹罢子仪兵，留京师。代
宗立，与程元振一口加毁，帝未及寤，子仪忧甚。俄而
吐蕃陷京师，卒用其力，王室再安。故朝恩内惭，乃劝
帝徙洛阳，欲远吐蕃。百僚在廷，朝恩从十馀人持兵
出，曰：“寇数犯都甸，欲幸洛，云何？”宰相未对，有近臣折
曰：“敕使反耶？今屯兵足以捍寇，何遽胁天子，弃宗庙
为？”朝恩色沮，而子仪亦谓不可，乃止。朝恩好引轻浮
后生处门下，讲《五经》大义，作文章，谓才兼文武，徼伺
误宠。永泰中，诏判国子监，兼鸿胪礼宾、内飞龙闲厩
使，封郑国公。始诣学，诏宰相常参官、六军将军悉集
京兆，设食内教坊，出音乐俳倡侑宴，大臣子弟二百
人，朱紫杂然为附，学生列庑次。又赐钱千万，取子钱
供秩饭。每视学，从神策兵数百。京兆尹𥟖干率钱劳
从者，一费数十万，而朝恩色常不足。凡诏会群臣计
事，朝恩怙贵，诞辞折愧坐，人出其上，虽元载辩，彊亦
拱默。唯礼部郎中相里造、殿中侍御史李衎酬诘往
返，未始降屈。朝恩不怿，黜衎以动造，又谋将易执政，
以震朝廷。乃会百官都堂，且言：“宰相者，和元气，辑群
生。今水旱不时，屯军数十万，馈运困竭，天子卧不安
席，宰相何以辅之？不退避贤路，默默尚可赖乎？”宰相
俛首，坐皆失色。造徙坐从之，因曰：“阴阳不和，五谷踊
贵，皆军容事，宰相何与哉？且军拏不散，故天降之沴。
今京师无事，六军可相维镇，又屯十万，馈粮所以不
足，百司无稍食，军容为之，宰相行文书而已，何所归
罪？”朝恩拂衣去，曰：“南衙朋党，且害我。”会释菜，执易升
坐，百官咸在，言鼎有覆𫗧象，以侵宰相，王缙怒，元载
怡然。朝恩曰：“怒者常情，笑者不可测也。”载衔之。未发，
朝恩有赐墅，观沼胜爽，表为佛祠，为章敬太后荐福，
即后谥以名祠，许之。于是用度侈，浩公坏曲江“诸馆、
华清宫楼榭、百司行署、将相故第，收其材佐兴作费，
无虑万亿。”既数毁《郭子仪》，不见听，乃遣盗发其先冢，
子仪诡辞自解，以安众疑。久之，让判国子监、鸿胪、礼
宾等使，加内侍监，徙封韩，增实封百户，俄兼检校国
子监。初，神策都虞候刘希暹，魁健能骑射，最为朝恩
昵信，以太仆卿封交河郡王。兵马使王驾鹤独谨厚，
亦封徐国公。希暹讽朝恩置狱北军，阴纵恶少年横
捕富人，付吏考讯，因中以法，录赀产入之军，皆诬服
冤死，故市人号入地牢。又万年吏贾明观倚朝恩捕
搏恣行，积财钜万，人无敢发其奸。朝廷裁决，朝恩或
不预者，辄怒曰：“天下事有不由我乎？”帝闻不喜。养息
令徽者，尚幼，为内给使，服绿，与同列争忿，归白朝恩，
明日见帝曰：“臣之子位下，愿得金紫，在班列上。”帝未
答，有司已奉紫服于前，令徽称谢。帝笑曰：“小儿章服。”
大称滋不悦。元载乃用左散骑常侍崔昭尹京兆，厚
以财结其党皇甫温、周皓。温方屯陕，而皓射生将，自是朝恩隐谋奥语，悉为帝知。希暹觉帝指，密白朝恩，
朝恩稍惧，然见帝接遇未衰，故自安，而潜计不轨。帝
遂倚载决除之，惧不克，载曰：“陛下苐专属臣必济。”朝
恩入殿，尝从武士百人自卫，皓统之，而温握兵在外。
载乃徙凤翔尹李抱玉节度山南西道，以温代节度
凤翔，阳重其权，实内温以自助。载又议析凤翔之郿
与京兆，以鄠、盩、厔及凤翔之虢、宝鸡与抱玉，而以兴
平、武功、凤翔之扶风、天兴与神策军。朝恩利其土地，
自封殖，不知为虞也。郭子仪密白：“朝恩尝结周智光
为外应，久领内兵，不早图变，且大载留温京师，未即
遣，约与皓共诛朝恩。”谋定以闻。帝曰：“善图之，勿反受
祸。”方寒食，宴禁中，既罢，将还营，有诏留议事。朝恩素
肥，每乘小车入宫省，帝闻车声，危坐，载守中书省。朝
恩至，帝责其异图。朝恩自辨悖傲，皓与左右擒缢之
死，年四十九，外无知者。帝隐之，下诏罢观军容等使，
增实封户六百，内侍监如故。外咸言“既奉诏，乃投缢”
云。还尸于家，赐钱六百万以葬。帝惧军乱，进刘希暹、
王驾鹤并兼御史中丞，又下诏慰晓将士。独希暹自
知同恶，言不逊，驾鹤，白发之，遂赐死。而贾明观兼得
幸于载，故载奏隶江西，使立功自赎，路嗣恭搒杀之，
所厚礼部尚书、礼仪使裴士淹，户部侍郎、判度支第
五琦，皆坐贬。

按《旧唐书宦官传》：“朝恩让判国子监，加韩国公。章敬
太后忌日，百寮于兴唐寺行香，朝恩置斋馔于寺外
之车坊，延宰臣百寮就食。朝恩恣口谈时政，公卿惕
息。”